C 349/140
LV
Eiropas Savienības Oficiālais Vēstnesis
29.9.2023.
— paātrināt pāreju uz ilgtspējīgāku transporta sistēmu, kuras pamatā ir multimodalitāte un kurā ievērojama daļa no 75 % iekšzemes kravu, ko pašlaik pārvadā pa autoceļiem, tiktu novirzīta uz dzelzceļu un iekšzemes ūdensceļiem, — uzlabot ES ekonomikas noturību pret satricinājumiem, liela mēroga traucējumiem piegādes ķēdēs un ierobežotu piekļuvi resursiem.
Piemēram, dažās valstīs fosilo enerģiju izmanto kā ieroci un akumulatoru baterijas elektro­ transportlīdzekļu izejvielas iegūst un pārstrādā tikai dažās trešās valstīs.
4.10.
Lai to panāktu, ir vajadzīga šāda rīcība.
4.10.1.
CO2 emisiju samazināšanas trajektorijai jāatbilst rūpniecības nozares spējai pārveidoties un izmaksu un darbības efektivitātes ziņā tai jābūt pieņemamai transporta operatoriem.
Ierosinātajiem mērķiem jābūt saderīgiem ar laiku, kas vajadzīgs, lai pārveidotu esošās ražošanas iekārtas un būvētu jaunas, izvērstu uzlādes infrastruktūru, nodrošinātu galveno sastāvdaļu un izejvielu piegādi, izveidotu vadošos tirgus un apmācītu darbaspēku.
4.10.2.
Dekarbonizācijas tempam (attiecībā uz autoparku) jāatbilst ES zaļā kursa industriālā plāna īstenošanai un svarīgiem projektiem visas Eiropas interesēs (IPCEI) un jāpalīdz attīstīt Eiropas nozarei svarīgas piegādes ķēdes, piemēram, tīra ūdeņraža, akumulatoru un mikroelektronikas piegādi.
Emisiju trajektorijai jāatbilst arī Eiropas zaļā kursa mērķiem, kā arī ES ilgtspējīgas un viedas mobilitātes stratēģijai. 4.11.
Kā minēts jau pieņemtos atzinumos, EESK uzskata, ka labākai saskaņošanai starp vides tiesību aktiem, kas attiecas uz autotransportu, ir izšķiroša nozīme centienos sekmīgi pārveidotu nozari (piemēram, Euro 7, Alternatīvo degvielu infrastruktūras regula un eirovinjete) (20), un vienlaikus aicina likumdošanas jomā īstenot saskaņotu pieeju. 4.12.
Saskaņā ar iepriekšējiem atzinumiem (21) EESK norāda, ka, neraugoties uz visiem ieguvumiem, ko sniedz elektriskas vilces sistēmas un ar ūdeņradi darbinātas vilces sistēmas, ierosinātais regulējums, kura pamatā ir “izpūtēja” pieeja, ir jāpapildina ar citiem politikas instrumentiem, lai stimulētu atjaunīgo, nefosilo degvielu izmantošanu tajā autoparka daļā, kas tiek darbināta ar iekšdedzes dzinēju.
Paketei “Gatavi mērķrādītājam 55 %” ir jānodrošina aprites cikla pieeja un jānovērš autotransporta dekarbonizācija, kura izraisa emisiju pārvirzi augstāk vērtības radīšanas ķēdē.
Ar ES emisijas kvotu tirdzniecības sistēmas pārskatīšanu, kā arī Atjaunojamo energoresursu direktīvu (22) ir jānodrošina, ka autotransporta un elektroenerģijas ražošanas dekarbonizācija notiek vienlaicīgi. 4.13.
Pārkārtošanās procesā Eiropas Savienībai ir jānodrošina Eiropas oriģinālā aprīkojuma ražotājiem un pārvadātājiem godīga konkurence iekšzemes un starptautiskajos tirgos. 4.14.
EESK arī uzsver, ka jānodrošina spēju veidošana un jāatbalsta pārvadātāji un operatori, it īpaši mazie un vidējie uzņēmumi, lai tie varētu izpildīt regulā noteiktos ziņošanas pienākumus, tostarp saistībā ar ierosināto centrālo reģistru datiem par lielas noslodzes transportlīdzekļiem. 4.15.
Runājot par pilsētas autobusiem, EESK uzsver nepieciešamību atbrīvot autobusus, kas tiek izmantoti arī starppilsētu pārvadājumiem, no īpašās bezemisiju prasības attiecībā uz pilsētas autobusiem.
(20)
(21)
(22)
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai par mehānisko transportlīdzekļu un motoru, kā arī šādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanu attiecībā uz to emisijām un akumulatoru baterijas ilgizturību (“Euro 7”) un par Regulas (EK) Nr. 715/2007 un (EK) Nr. 595/2009 atcelšanu” (COM(2022) 586 final – 2022/0365(COD)) (OV C 228, 29.6.2023., 103. lpp.), Eiropas Ekonomikas un sociālo lietu komitejas atzinums par tematu “ES mobilitātes stratēģija un ES rūpniecības vērtību ķēdes: ekosistēmu pieeja autobūves jomā” (pašiniciatīvas atzinums) (OV C 105, 4.3.2022., 26. lpp.) un Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Eiropas Padomes direktīvai, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem” (COM(2017) 275 final – 2017/0114 (COD)) un “Priekšlikums Padomes direktīvai, ar ko attiecībā uz atsevišķiem noteikumiem par transporta nodokļiem groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem” (COM(2017) 276 final – 2017/0115 (CNS)) (OV C 81, 2.3.2018., 188. lpp.).
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai par emisiju standartu noteikšanu jauniem vieglajiem komerciālajiem transportlīdzekļiem saistībā ar Savienības integrēto pieeju mazas noslodzes transportlīdzekļu CO2 emisiju samazināšanai un ar ko groza Regulu (EK) Nr. 715/2007” (COM(2017) 676 final – 2017/0293 (COD)) (OV C 227, 28.6.2018., 52. lpp.) un Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai, ar ko Regulu (ES) 2019/631 groza, lai stiprinātu CO2 emisiju standartus jauniem vieglajiem pasažieru automobiļiem un jauniem vieglajiem komerciālajiem transportlīdzekļiem atbilstoši Savienības vērienīgākajiem mērķiem klimata jomā” (COM(2021) 556 final – 2021/0197 (COD)) (OV C 194, 12.5.2022., 81. lpp.).
Eiropas Parlamenta un Padomes Direktīva (ES) 2018/2001 (2018. gada 11. decembris) par no atjaunojamajiem energoresursiem iegūtas enerģijas izmantošanas veicināšanu (OV L 328, 21.12.2018., 82. lpp.).